Diari Oficial de la Generalitat Valenciana


Sumari del DOGV 6268, del 17-05-2010 (2010/5513)

RESOLUCIÓ de 27 de maig de 2009, de la Direcció General per al Canvi Climàtic, per la qual es modifica d'ofici l'autorització ambiental integrada atorgada a l'empresa Ercros Industrial, SA, per a una indústria de fabricació de formol i adhesius al terme municipal d'Almussafes.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6268

Data del DOGV
:   17-05-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/5513


Data del document
:   27-05-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Anàlisi jurídica

 Descriptors 

:   * empresa privada

RESOLUCIÓ de 27 de maig de 2009, de la Direcció General per al Canvi Climàtic, per la qual es modifica d'ofici l'autorització ambiental integrada atorgada a l'empresa Ercros Industrial, SA, per a una indústria de fabricació de formol i adhesius al terme municipal d'Almussafes. [2010/5513]  
Vist l'expedient de referència, instruït a instàncies de l'empresa Ercros Industrial, SA, amb CIF H62463847, ubicada a la carretera C-3320, km 41,200, d'Almussafes (València), s'emet aquesta resolució de conformitat amb els següents  
Antecedents de fet  
1. Amb data 20 de juny de 2006 es va atorgar a la mercantil Fydsa, SA, l'autorització ambiental integrada per a la planta de fabricació de formol i adhesius ubicada al terme municipal d'Almussafes (València) (DOGV núm. 5308, de 21.07.2006), la qual va quedar inscrita en el Registre General d'Instal·lacions de la Comunitat Valenciana amb el número 034-06/AAI/CV.  
2. Amb data 3 d'octubre de 2007 es va resoldre el canvi de titularitat de l'autorització ambiental integrada concedida a Fydsa, SA, per a una indústria de fabricació de formol i adhesius al terme municipal d'Almussafes (València), a favor d'Ercros Industrial, SA (DOCV núm. 5648, de 27.11.2007).  
3. Amb data 23 de febrer de 2009 Joan Casas Oliver va sol·licitar una pròrroga de tres anys addicionals per a executar les ampliacions no construïdes però ja autoritzades en l'autorització ambiental integrada concedida amb data 20 de juny de 2006; en concret es tracta d'una planta de formaldehid amb una capacitat de producció de 55.000 t/any i l'ampliació del parc d'emmagatzematge de metanol i de formaldehid.  
4. Amb data 4 de maig de 2009 es va remetre el tràmit d'audiència a l'empresa, i es va rebre la conformitat a la proposta de resolució en data 13 de maig de 2009.  
Fonaments de dret  
1. D'acord amb l'apartat 1.a) de l'article 61 del Decret 127/2006, de 15 de setembre, que desplega la Llei 2/2006, de 5 de maig, de prevenció de la contaminació i qualitat ambiental, les autoritzacions ambientals integrades caducaran quan l'activitat, la instal·lació o el projecte no comence a exercir-se o executar-se en el termini de tres anys, a partir de la data de l'atorgament de l'autorització, sempre que no s'hi fixe un termini superior.  
2. D'acord amb l'article 64 del Decret 127/2006, l'autorització ambiental integrada pot ser modificada d'ofici quan l'òrgan que haja concedit l'autorització considere que hi ha circumstàncies que justifiquen la revisió o modificació del pronunciament recaigut en el tràmit d'avaluació ambiental.  
3. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del president de la Generalitat valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, correspon a la Direcció General per al Canvi Climàtic exercir les competències en matèria de control integrat de la contaminació.  
En vista d'aquests antecedents, a proposta del Servei de Control Integrat de la Contaminació, amb el vistiplau del cap de l'Àrea de Qualitat Ambiental, fent ús de les atribucions que em confereix el Reglament orgànic i funcional de la Conselleria de Medi Ambient, Aigua, Urbanisme i Habitatge, resolc:  
Primer  
Modificar la Resolució de 20 de juny de 2006 per la qual s'atorgava l'autorització ambiental integrada a l'empresa Ercros Industrial, SA, per a les seues instal·lacions de fabricació de formol i adhesius, ubicades a la carretera C-3320, km 41,200, d'Almussafes (València), inscrita en el Registre General d'Instal·lacions IPPC de la Comunitat Valenciana amb el número 034-06/AAI/CV.  
La modificació afectarà els apartats tercer i quart del condicionat, els quals se substitueixen pel següent:  
Tercer. Abans de posar en marxa les ampliacions projectades, el titular ha d'obtenir l'autorització d'inici de l'activitat per part d'aquesta Conselleria, sense perjudici de l'obtenció de les llicències d'obres que resulten necessàries d'acord amb la normativa municipal.  
El titular disposa fins al 20 de juny de 2012 per a presentar a la Direcció General per al Canvi Climàtic la sol·licitud d'autorització d'inici, que ha d'anar acompanyada de la documentació següent:  
- Certificat visat del tècnic director de l'execució del projecte, en el qual s'acredite que les instal·lacions i l'activitat s'ajusten al projecte presentat i autoritzat, com també a la resta de documentació tècnica presentada.  
- Certificats tècnics exigits per les normatives sectorials aplicables segons el tipus d'activitat.  
- Informe i certificat emesos per una entitat col·laboradora acreditada per al control integrat de la contaminació, segons el Decret 29/2007, de 9 de març, de modificació del Decret 229/2004, de 15 d'octubre, del Consell, pel qual s'estableixen les funcions de les entitats col·laboradores en matèria de qualitat ambiental i se'n crea i regula el registre, en el qual s'acredite el compliment del contingut de l'autorització ambiental integrada.  
Contra aquesta resolució, que no posa fi a la via administrativa, es pot interposar un recurs d'alçada davant la secretària autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 27 de maig de 2009.- El director general per al Canvi Climàtic: Jorge Lamparero Lázaro.